**ՆԱԽԱԳԻԾ**

|  |
| --- |
| gerb27  **Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ Ո Ւ Թ Յ ՈՒ Ն**  **Շ Ի Ր Ա Կ Ի Մ Ա Ր Զ**  **Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն Ի** |
| *3104 , Գյումրի, Վարդանանց հրապարակ 1*  *Հեռ. (+374 312) 2-22-00; Ֆաքս (+374 312) 3-26-06*  *Էլ. փոստ gyumri@gyumri.am* |

**Ո Ր Ո Շ ՈՒ Մ**

**« » 2023 թվականի N - Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔՈւՄ**

**ՕՊԵՐԱՏՈՐԻ՝ «ԳՅՈւՄՐՈւ ԱՎՏՈԲՈւՍ» ՓԱԿ ԲԱԺՆԵՏԻՐԱԿԱՆ ԸՆԿԵՐՈւԹՅԱՆ ԿՈՂՄԻՑ ՇԱՀԱԳՈՐԾՎՈՂ ԵՐԹՈւՂԻՆԵՐԻ ՓՈԽԱԴՐԱՎԱՐՁԻ ՀԱՇՎԱՐԿԻ ՄԵԹՈԴԱԲԱՆՈւԹՅՈւՆԸ ՀԱՍՏԱՏԵԼՈւ ՄԱՍԻՆ**

Ղեկավարվելով «Տեղական ինքնակառավարման մասին» ՀՀ օրենքի 13-րդ հոդվածի 10-րդ մասի և 44-րդ հոդվածի 1-ին մասի 3-րդ ենթակետի դրույթներով՝ **Հայաստանի Հանրապետության Շիրակի մարզի Գյումրի համայնքի ավագանին որոշում է.**

1. Հաստատել Հայաստանի Հանրապետության Շիրակի մարզի Գյումրի համայնքում օպերատորի՝ **«**Գյումրու ավտոբուս» փակ բաժնետիրական ընկերության կողմից շահագործվող երթուղիների փոխադրավարձի հաշվարկի մեթոդաբանությունը` համաձայն հավելվածի։

2. Սույն որոշումն ուժի մեջ է մտնում հրապարակման օրվան հաջորդող օրվանից։

**Հայաստանի Հանրապետության Շիրակի մարզի Գյումրի համայնքի ավագանի**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ**

**ՄԱՐԶԻ ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ՝ ՎԱՐԴԳԵՍ ՍԱՄՍՈՆՅԱՆ**

**ԱՇԽԱՏԱԿԱԶՄԻ ՔԱՐՏՈՒՂԱՐ՝ ԿԱՐԵՆ ԲԱԴԱԼՅԱՆ**

**ք. Գյումրի**

**« » 2023 թվական**

Հավելված

ՀՀ Շիրակի մարզի Գյումրի համայնքի ավագանու

«\_\_» \_\_\_\_\_\_\_\_\_\_ 2023 թվականի

N\_\_\_-Լ որոշման

**ՄԵԹՈԴԱԲԱՆՈւԹՅՈւՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔՈւՄ ՕՊԵՐԱՏՈՐԻ՝ «ԳՅՈւՄՐՈւ ԱՎՏՈԲՈւՍ» ՓԱԿ ԲԱԺՆԵՏԻՐԱԿԱՆ ԸՆԿԵՐՈւԹՅԱՆ ԿՈՂՄԻՑ ՇԱՀԱԳՈՐԾՎՈՂ ԵՐԹՈւՂԻՆԵՐԻ ՓՈԽԱԴՐԱՎԱՐՁԻ ՀԱՇՎԱՐԿԻ**

1. Համայնքային օպերատորի կողմից սպասարկվող ներհամայնքային կանոնավոր երթուղիներում փոխադրավարձի ձևավորման համար պետք է հիմք հանդիսանա Գյումրու համայնքի ղեկավարի կողմից հաստատված Գյումրու ներհամայնքային երթուղիների չվացուցակներով նախատեսված կանոնավոր ուղևորափոխադրումների ամբողջությամբ իրականացման համար անհրաժեշտ օպերատորի կողմից կատարվող ծախսերի և նախատեսվող եկամտի (կարող է չնախատեսվել) հանրագումարը։

2. Ծախսային բաղադրիչը պետք է ներառի՝

1) վառելիքի ծախսի հաշվարկը․

2) շարժիչային յուղի և քսայուղերի ծախսի հաշվարկը․

3) անվադողերի և մարտկոցների ծախսի հաշվարկը․

4) տեխնիկական սպասարկումների և նորոգումների ծախսի հաշվարկը․

5) ամորտիզացոն մասհանումների հաշվարկը․

6) վերադիր ծախսերի հաշվարկը․

7) վարորդների աշխատավարձի մասով հաշվարկը․

8) հարկերի, տուրքերի և այլ պարտադիր վճարների հաշվարկը:

3. Ծախսային մասի բոլոր 8 բաղադրիչների հանրագումարը արտացոլում է փոխադրման ինքնարժեքը: Փոխադրավարձը ձևավորվում է ինքնարժեքի և եկամտի գումարի հարաբերակցությունը կանխատեսվող ուղևորների թվին:

1. **Վառելիքի ծախսի հաշվարկ**

|  |  |
| --- | --- |
| **Վառելիքի ծախսի հաշվարկի համար հիմք հանդիսացող բաղադրիչները** | **Ցուցանիշը** |
| Մեկ շրջապտույտի երկարությունը (կմ) |  |
| Մեկ տրանսպորտային միջոցի օրական շրջապտույտների քանակը (շրջապտույտ) |  |
| Օրական վազքը կազմում է (կմ) (ներառյալ զրոյական վազքը),  (=մեկ շրջապտույտի երկարությունը × մեկ տրանսպորտային միջոցի օրական շրջապտույտների քանակը + զրոյական վազքը)  Զրոյական վազքը տրանսպորտային միջոցի կատարած վազքն է հավաքակայանից մինչև սկզբնակետ (վերջնակետ) և հակառակ ուղղությամբ։ |  |
| Մեկ տրանսպորտային միջոցի մեկ ամսվա աշխատանքային օրերի միջին քանակը (օր) |  |
| Մեկ տրանսպորտային միջոցի` մեկ ամսում կատարած վազքը կազմում է  (=օրական վազքը × մեկ տրանսպորտային միջոցի մեկ ամսվա աշխատանքային օրերի միջին քանակը) |  |
| Տրանսպորտային միջոցի տեսակը (ավտոբուս, միկրոավտոբուս) |  |
| Տրանսպորտային միջոցի մակնիշը |  |
| Վառելիքի տեսակը՝ էլեկտրականություն, սեղմած բնական գազ, բենզին, դիզ․ վառելիք) |  |
| Վառելիքի ծախսի նորման (արտադրողի կողմից տրամադրված)՝ 100 կմ շահագործման դեպքում |  |
| Մեկ ամսվա մեկ տրանսպորտային միջոցի վառելիքի ծախսը  (=մեկ տրանսպորտային միջոցի՝ մեկ ամսում կատարած վազքը/100× վառելիքի ծախսի նորման՝ 100 կմ շահագործման դեպքում) |  |
| Վառելիքի գինը (դրամ) |  |
| **Մեկ տրանսպորտային միջոցի մեկ ամսվա վառելիքի ծախսը (դրամ)**  (=մեկ ամսվա մեկ տրանսպորտային միջոցի վառելիքի ծախսը × վառելիքի գինը) |  |
| **Երթուղում մեկ ամսվա վառելիքի ծախսը (դրամ)**  (=երթուղում շահագործվող տրանսպորտային միջոցների թիվը × մեկ ամսվա վառելիքի ծախսը) |  |

1. **Շարժիչային յուղի և քսայուղերի ծախսի հաշվարկ**

|  |  |
| --- | --- |
| **Շարժիչային յուղի հաշվարկի համար հիմք հանդիսացող բաղադրիչները** | **Ցուցանիշը** |
| Փոխարինման և ավելացման ամսական նորմատիվային (արտադրողի կողմից տրամադրված) ցուցանիշը (լիտր) |  |
| Մեկ լիտր շարժիչային յուղի գինը (դրամ) |  |
| **Մեկ տրանսպորտային միջոցի մեկ ամսվա շարժիչային յուղի ծախսը (դրամ)**  (=փոխարինման և ավելացման ամսական նորմատիվային ցուցանիշը × մեկ լիտր յուղի գինը) |  |
| **Երթուղում մեկ ամսվա շարժիչային յուղի ծախսը (դրամ)**  (=երթուղում շահագործվող տրանսպորտային միջոցների մեկ ամսվա շարժիչային յուղի ծախսը) |  |
| **Քսայուղերի հաշվարկի համար հիմք հանդիսացող բաղադրիչները** | **Ցուցանիշը** |
| Փոխարինման և ավելացման ամսական նորմատիվային (արտադրողի կողմից տրամադրված) ցուցանիշը (կգ) |  |
| Մեկ կիլոգրամ քսայուղի գինը (դրամ) |  |
| **Մեկ տրանսպորտային միջոցի մեկ ամսվա քսայուղերի ծախսը (դրամ)**  (=փոխարինման և ավելացման ամսական նորմատիվային ցուցանիշը × մեկ կգ յուղի գինը) |  |
| **երթուղում մեկ ամսվա քսայուղերի ծախսը (դրամ)**  (=երթուղում շահագործվող տրանսպորտային միջոցների մեկ ամսվա քսայուղերի ծախսը) |  |
| **Ընդամենը՝ երթուղում մեկ ամսվա շարժիչային յուղի և քսայուղերի ծախսը (դրամ)**  (=**երթուղում մեկ ամսվա շարժիչային յուղի ծախսը** + **երթուղում մեկ ամսվա քսայուղերի ծախսը**) |  |

**6. Անվադողերի և մարտկոցների ծախսի հաշվարկը**

|  |  |
| --- | --- |
| **Անվադողերի ծախսի հաշվարկը** | **Ցուցանիշը** |
| Մեկ անվադողի շուկայական արժեքը (դրամ) |  |
| Փոխարինման միջին վազքը (կմ) |  |
| Անվադողերի փոխարինման ծախսը 1 կմ-ի համար (դրամ)  (=մեկ անվադողի շուկայական արժեքը / փոխարինման միջին վազքը) |  |
| Մեկ տրանսպորտային միջոցի` մեկ ամսում կատարած վազքը (կմ) |  |
| **Մեկ տրանսպորտային միջոցի մեկ ամսվա անվադողերի փոխարինման ծախսը (դրամ)** (=Անվադողերի փոխարինման ծախսը 1 կմ-ի համար× մեկ տրանսպորտային միջոցի` մեկ ամսում կատարած վազքը×անվադողերի քանակը) |  |
| **Երթուղում մեկ ամսվա անվադողերի փոխարինման ծախսը (դրամ)**(=երթուղում շահագործվող տրանսպորտային միջոցների մեկ ամսվա անվադողերի փոխարինման ծախսը) |  |
| **Մարտկոցների ծախսի հաշվարկը** | **Ցուցանիշը** |
| Մեկ մարտկոցի շուկայական արժեքը (դրամ) |  |
| Մարտկոցի շահագործման ժամկետը (ամիս) |  |
| **Մեկ տրանսպորտային միջոցի մեկ ամսվա մարտկոցի փոխարինման ծախսը (դրամ)** (=Մեկ մարտկոցի շուկայական արժեքը / մարտկոցի շահագործման ժամկետը |  |
| **Երթուղում մեկ ամսվա մարտկոցի փոխարինման ծախսը (դրամ)**(=երթուղում շահագործվող տրանսպորտային միջոցների մեկ ամսվա մարտկոցների փոխարինման ծախսը) |  |
| **Ընդամենը՝ երթուղում մեկ ամսվա անվադողերի և մարտկոցների փոխարինման ծախսը (դրամ)**(=**երթուղում մեկ ամսվա անվադողերի փոխարինման ծախսը** + **երթուղում մեկ ամսվա մարտկոցի փոխարինման ծախսը**) |  |

**7. Տեխնիկական սպասարկումների և նորոգումների ծախսի հաշվարկը**

|  |  |
| --- | --- |
| **Տեխնիկական սպասարկումներ և նորոգումներ** | **Ցուցանիշը** |
| Տեխնիկական սպասարկումների և նորոգումների իրականացման համար կատարվող տարեկան ծախսը: |  |
| **Տեխնիկական սպասարկումների և նորոգումների իրականացման համար կատարվող ամսական ծախսը (դրամ)** (=տեխնիկական սպասարկումների և նորոգումների իրականացման համար կատարվող տարեկան ծախսը /12) |  |
| **Երթուղում տեխնիկական սպասարկումների և նորոգումների իրականացման համար կատարվող ամսական ծախսը (դրամ)** (=երթուղում շահագործվող տրանսպորտային միջոցների մեկ ամսվա տեխնիկական սպասարկումների և նորոգումների իրականացման համար կատարվող ծախսերը) |  |

1. **Ամորտիզացոն մասհանումների հաշվարկը**

|  |  |
| --- | --- |
| **Ամորտիզացոն մասհանումներ** | **Ցուցանիշը** |
| Տրանսպորտային միջոցի մակնիշը |  |
| Ամորտիզացիոն ժամկետը (տարի)1 |  |
| Տրանսպորտային միջոցի գինը (դրամ) |  |
| **Մեկ տրանսպորտային միջոցի մեկ ամսվա ամորտիզացիոն մասհանումները (դրամ)** (=Տրանսպորտային միջոցի գինը/ (Ամորտիզացիոն ժամկետը ×12 ամիս)), |  |
| **Երթուղում մեկ ամսվա ամորտիզացիոն մասհանումները (դրամ)**  (=երթուղում շահագործվող տրանսպորտային միջոցների մեկ ամսվա ամորտիզացիոն մասհանումների ծախսը) |  |

1) Ամորտիզացոն մասհանումների ժամկետի սահմանման համար պետք է հիմք ընդունել Հայաստանի Հանրապետության կառավարության 2020 թվականի դեկտեմբերի 3-ի «Հայաստանի Հանրապետությունում ընդհանուր օգտագործման ավտոմոբիլային տրանսպորտով ուղևորների կանոնավոր փոխադրումներ իրականացնող կազմակերպություններ և անհատ ձեռնարկատերեր ընտրելու մրցույթ անցկացնելու կարգը հաստատելու, Հայաստանի Հանրապետության կառավարության 2001 թվականի օգոստոսի 16-ի N 762 և 2007 թվականի հունիսի 21-ի N 819-Ն որոշումներն ուժը կորցրած ճանաչելու մասին» N 1994-Ն որոշմամբ հաստատված հավելվածի 19-րդ կետը, համաձայն որի թողարկման տարեթվից հաշված՝ 10 տարին լրացած ավտոբուսները ենթակա են պարտադիր փոխարինման:

Տրանսպորտային միջոցի վարձակալության դեպքում ամորտիզացոն մասհանումներ չեն հաշվարկվում, դրա փոխարեն հաշվարկում ներառվում է վարձակալության վճարը:

1. **Վերադիր ծախսերի հաշվարկը․**

1) Երթուղում վերադիր ծախսերը պետք է ներառեն հավաքակայանի (կայանատեղ, որտեղ առկա են վարորդների ամենօրյա բուժզննման և երթուղի դուրս գալուց առաջ ավտոտրանսպորտային միջոցների տեխնիկական վիճակը վերահսկելու կետեր և իրականացվում են ավտոտրանսպորտային միջոցների կայանում, պահպանում (գիշերակաց) և վարորդների առողջական ու ավտոտրանսպորտային միջոցների տեխնիկական վիճակի ամենօրյա նախաուղերթային զննում) գործունեության համար կատարվող ծախսերը և փոխադրումների իրականացման համար նախատեսված այլ ծախսերը:

Հավաքակայանը պետք է ապահովի կազմակերպության ավտոբուսների կայանատեղերի մակերեսն ու դրանց նախաուղերթային տեխնիկական զննումը կատարելու համար համապատասխան դիտափոսերի երկարությունը, որոնք սահմանված են ՀՀ կառավարության 2020 թվականի դեկտեմբերի 3-ի «Հայաստանի Հանրապետությունում ընդհանուր օգտագործման ավտոմոբիլային տրանսպորտով ուղևորների կանոնավոր փոխադրումներ իրականացնող կազմակերպություններ և անհատ ձեռնարկատերեր ընտրելու մրցույթ անցկացնելու կարգը հաստատելու, Հայաստանի Հանրապետության կառավարության 2001 թվականի օգոստոսի 16-ի N762 և 2007 թվականի հունիսի 21-ի N819-Ն որոշումներն ուժը կորցրած ճանաչելու մասին» N1994-Ն որոշմամբ հաստատված հավելվածի N1 աղյուսակում։

2) Գյումրի համայնքում ներհամայնքային կանոնավոր ուղևորափոխադրումներում միասնական էլեկտրոնային տոմսային համակարգի շահագործման և պահպանման ծախսերը։

1. **Վարորդների աշխատավարձի մասով հաշվարկը․**

Ավտոբուսային և միկրոավտոբուսային երթուղիներում վարորդների աշխատավարձը հաշվարկվում է նույն սկզբունքով: Վարորդների աշխատավարձի հաշվարկվում պետք է ներառվեն նաև վճարվող հարկերը։ Երթուղում մեկ տրանսպորտային միջոցի համար կարող է նախատեսվել երկու վարորդ (հիմք ընդունելով վարորդի աշխատանքի և հանգստի ռեժիմը՝ «Ավտոմոբիլային տրանսպորտի մասին» ՀՀ օրենք):

1. **Հարկերի, տուրքերի և այլ պարտադիր վճարների հաշվարկը**

|  |  |
| --- | --- |
| **Հարկեր, տուրքեր և այլ պարտադիր վճարներ** | **Ցուցանիշը** |
| Պետական տուրք   * Արտոնագիր ստանալու համար, * Երթուղու սպասարկման |  |
| Եկամտային հարկ |  |
| Գույքահարկ |  |
| Տեխնիկական զննության վճար2 |  |
| Պարտադիր ապահովագրության վճար |  |
| Երթակարգավարական ծառայությունների մատուցման համար վճար |  |
| Այլ ծախսեր կամ պարտադիր վճարներ |  |
| **Ընդամենը ամսական հարկեր տուրքեր և այլ պարտադիր վճարներ** |  |

2Երթուղում շահագործվող միկրոավտոբուսների տեխնիկական զննության վճարը պետք է հաշվարկվի միկրոավտոբուսների թողարկմանը հաջորդող չորրորդ տարվանից սկսած՝ տարեկան մեկ անգամ «Ճանապարհային երթևեկության անվտանգության ապահովման մասին» ՀՀ օրենքի 15-րդ հոդվածի 2-րդ մասի 1-ին և 2-րդ ենթակետերի համաձայն՝

1) տրանսպորտային միջոցների առաջին տեխնիկական զննությունն իրականացվում է թողարկմանը հաջորդող չորրորդ տարում.

2) թողարկման տարեթվից հաշված` 4-ից ավելի, ներառյալ՝ 10 տարվա արտադրության թեթև մարդատար տաքսի ավտոմոբիլներ, տրոլեյբուսներ, ավտոբուսներ, վտանգավոր բեռներ փոխադրելու համար նախատեսված մասնագիտացված տրանսպորտային միջոցներ և դրանց կցորդներ (կիսակցորդներ)` տարին մեկ անգամ, 10-ից ավելի տարվա արտադրության դեպքում` 6 ամիսը մեկ անգամ։

**Փոխադրավարձի ինքնարժեքը = վառելիքի ծախս + շարժիչային յուղի և քսայուղերի ծախս + անվադողերի և մարտկոցների ծախս + տեխնիկական սպասարկումների և նորոգումների ծախս + ամորտիզացոն մասհանումներ + վերադիր ծախսեր + վարորդների աշխատավարձ + հարկեր, տուրքեր և այլ պարտադիր վճարներ:**

**Փոխադրավարձը = (ինքնարժեք + եկամուտ) /փոխադրվող ուղևորների թվին:**